《道爱堂》
宋代·姚正子

官称文母俨如临，冰鉴何须清白箴。
学道正传蘧瑗脉，爱人默契武城心。
帘垂永昼流疏影，琴入薰风奏雅音。
芹泮未为无子羽，从知善教入人深。

作者简介：姚正子，字梦午，初名端礼，以字行，慈溪（今浙江慈溪东南）人。七岁学《小戴礼》，能言其要领。年四十六（《嘉靖府志》作三十六）始举于乡，卒年四十九。事见清光绪《慈溪县志》卷二五。